Ericu950/Stoicheia-meter-silver huggingface dataset:
φημὶ δὴ δεῖν εἰσφέρειν χρήματα , αὐτοὺς ἐξιέναι προθύμως , μηδέν αἰτιᾶσθαι πρὶν ἂν τῶν πραγμάτων κρατήσητε , τηνικαῦτα δ ἀπ αὐτῶν τῶν ἔργων κρίναντας τοὺς μὲν ἀξίους ἐπαίνου τιμᾶν , τοὺς δ ἀδικοῦντας κολάζειν , τὰς προφάσεις δ ἀφελεῖν καὶ τὰ καθ ὑμᾶς ἐλλείμματα ·
οὐ γὰρ ἔστι πικρῶς ἐξετάσαι τί πέπρακται τοῖς ἄλλοις , ἂν μὴ παρ ὑμῶν αὐτῶν πρῶτον ὑπάρξῃ τὰ δέοντα .
τίνος γὰρ εἵνεκ , ὦ ἄνδρες Ἀθηναῖοι , νομίζετε τοῦτον μὲν φεύγειν τὸν πόλεμον πάντας ὅσους ἂν ἐκπέμψητε στρατηγούς , ἰδίους δ εὑρίσκειν πολέμους , εἰ δεῖ τι τῶν ὄντων καὶ περὶ τῶν στρατηγῶν εἰπεῖν ;
ὅτι ἐνταῦθα μέν ἐστι τ ἆθλ ὑπὲρ ὧν ἐστιν ὁ πόλεμος ὑμέτερα  Ἀμφίπολίς γ ἂν ληφθῇ , παραχρῆμ ὑμεῖς κομιεῖσθε  , οἱ δὲ κίνδυνοι τῶν ἐφεστηκότων ἴδιοι , μισθὸς δ οὐκ ἔστιν 0 ·
ἐκεῖ δὲ κίνδυνοι μὲν ἐλάττους , τὰ δὲ λήμματα τῶν ἐφεστηκότων καὶ τῶν στρατιωτῶν , Λάμψακος , Σίγειον , τὰ πλοῖ ἃ συλῶσιν 0 1 .
ἐπ οὖν τὸ λυσιτελοῦν αὑτοῖς ἕκαστοι χωροῦσιν .
ὑμεῖς δ , ὅταν μὲν εἰς τὰ πράγματ ἀποβλέψητε φαύλως ἔχοντα , τοὺς ἐφεστηκότας κρίνετε , ὅταν δὲ δόντες λόγον τὰς ἀνάγκας ἀκούσητε ταύτας , ἀφίετε .
περίεστι τοίνυν ὑμῖν ἀλλήλοις ἐρίζειν καὶ διεστάναι , τοῖς μὲν ταῦτα πεπεισμένοις , τοῖς δὲ ταῦτα , τὰ κοινὰ δ ἔχειν φαύλως 0 1 .
πρότερον μὲν γάρ , ὦ ἄνδρες Ἀθηναῖοι , κατὰ συμμορίας εἰσεφέρετε , νυνὶ δὲ πολιτεύεσθε κατὰ συμμορίας .
ῥήτωρ ἡγεμὼν ἑκατέρων , καὶ στρατηγὸς ὑπὸ τούτῳ καὶ οἱ βοησόμενοι , οἱ τριακόσιοι 0 1 ·
οἱ δ ἄλλοι προσνενέμησθε οἱ μὲν ὡς τούτους , οἱ δ ὡς ἐκείνους 0 1 2 .
δεῖ δὴ ταῦτ ἐπανέντας καὶ ὑμῶν αὐτῶν ἔτι καὶ νῦν γενομένους κοινὸν καὶ τὸ βουλεύεσθαι καὶ τὸ λέγειν καὶ τὸ πράττειν ποιῆσαι .
εἰ δὲ τοῖς μὲν ὥσπερ ἐκ τυραννίδος ὑμῶν ἐπιτάττειν ἀποδώσετε , τοῖς δ ἀναγκάζεσθαι τριηραρχεῖν , εἰσφέρειν , στρατεύεσθαι , τοῖς δὲ ψηφίζεσθαι κατὰ τούτων μόνον , ἄλλο δὲ μη δ ὁτιοῦν συμπονεῖν , οὐχὶ γενήσεται τῶν δεόντων ἡμῖν οὐδὲν ἐν καιρῷ 0 1 2 ·
τὸ γὰρ ἠδικημένον ἀεὶ μέρος ἐλλείψει , εἶθ ὑμῖν τούτους κολάζειν ἀντὶ τῶν ἐχθρῶν ἐξέσται .
λέγω δὴ κεφάλαιον , πάντας εἰσφέρειν ἀφ ὅσων ἕκαστος ἔχει τὸ ἴσον ·
πάντας ἐξιέναι κατὰ μέρος , ἕως ἂν ἅπαντες στρατεύσησθε ·
πᾶσι τοῖς παριοῦσι λόγον διδόναι , καὶ τὰ βέλτισθ ὧν ἂν ἀκούσηθ αἱρεῖσθαι , μὴ ἃν ὁ δεῖν ἢ ὁ δεῖν εἴπῃ .
κ ἂν ταῦτα ποιῆτε , οὐ τὸν εἰπόντα μόνον παραχρῆμ ἐπαινέσεσθε , ἀλλὰ καὶ ὑμᾶς αὐτοὺς ὕστερον , βέλτιον τῶν ὅλων πραγμάτων ὑμῖν ἐχόντων .
οὐχὶ τ αὐτὰ παρίσταταί μοι γιγνώσκειν , ὦ ἄνδρες Ἀθηναῖοι , ὅταν τ εἰς τὰ πράγματ ἀποβλέψω καὶ ὅταν πρὸς τοὺς λόγους οὓς ἀκούω ·
τοὺς μὲν γὰρ λόγους περὶ τοῦ τιμωρήσασθαι Φίλιππον ὁρῶ γιγνομένους , τὰ δὲ πράγματ εἰς τοῦτο προήκοντα , ὥσθ ὅπως μὴ πεισόμεθ αὐτοὶ πρότερον κακῶς σκέψασθαι δέον .
οὐδὲν οὖν ἄλλο μοι δοκοῦσιν οἱ τὰ τοιαῦτα λέγοντες ἢ τὴν ὑπόθεσιν , περὶ ἧς βουλεύεσθε , οὐχὶ τὴν οὖσαν παριστάντες ὑμῖν ἁμαρτάνειν 0 .
ἐγὼ δέ , ὅτι μέν ποτ ἐξῆν τῇ πόλει καὶ τὰ αὑτῆς ἔχειν ἀσφαλῶς καὶ Φίλιππον τιμωρήσασθαι , καὶ μάλ ἀκριβῶς οἶδα ·
ἐπ ἐμοῦ γάρ , οὐ πάλαι γέγονεν ταῦτ ἀμφότερα ·
νῦν μέντοι πέπεισμαι τοῦθ ἱκανὸν προλαβεῖν ἡμῖν εἶναι τὴν πρώτην , ὅπως τοὺς συμμάχους σώσομεν .
ἐὰν γὰρ τοῦτο βεβαίως ὑπάρξῃ , τότε καὶ περὶ τοῦ τίνα τιμωρήσεταί τις καὶ ὃν τρόπον ἐξέσται σκοπεῖν ·
πρὶν δὲ τὴν ἀρχὴν ὀρθῶς ὑποθέσθαι , μάταιον ἡγοῦμαι περὶ τῆς τελευτῆς ὁντινοῦν ποιεῖσθαι λόγον .
ὁ μὲν οὖν παρὼν καιρός , εἴπερ ποτέ , πολλῆς φροντίδος καὶ βουλῆς δεῖται 0 ·
ἐγὼ δ οὐχ ὅ τι χρὴ περὶ τῶν παρόντων συμβουλεῦσαι χαλεπώτατον ἡγοῦμαι , ἀλλ ἐκεῖν ἀπορῶ , τίνα χρὴ τρόπον , ὦ ἄνδρες Ἀθηναῖοι , πρὸς ὑμᾶς περὶ αὐτῶν εἰπεῖν .
πέπεισμαι γὰρ ἐξ ὧν παρὼν καὶ ἀκούων σύνοιδα , τὰ πλείω τῶν πραγμάτων ἡμᾶς ἐκπεφευγέναι τῷ μὴ βούλεσθαι τὰ δέοντα ποιεῖν ἢ τῷ μὴ συνιέναι .
ἀξιῶ δ ὑμᾶς , ἂν μετὰ παρρησίας ποιῶμαι τοὺς λόγους , ὑπομένειν , τοῦτο θεωροῦντας , εἰ τ ἀληθῆ λέγω , καὶ διὰ τοῦτο , ἵνα τὰ λοιπὰ βελτίω γένηται ·
ὁρᾶτε γὰρ ὡς ἐκ τοῦ πρὸς χάριν δημηγορεῖν ἐνίους εἰς πᾶν προελήλυθε μοχθηρίας τὰ παρόντα .
ἀναγκαῖον δ ὑπολαμβάνω μικρὰ τῶν γεγενημένων πρῶτον ὑμᾶς ὑπομνῆσαι .
μέμνησθ , ὦ ἄνδρες Ἀθηναῖοι , ὅτ ἀπηγγέλθη Φίλιππος ὑμῖν ἐν Θρᾴκῃ τρίτον ἢ τέταρτον ἔτος τουτὶ Ἡραῖον τεῖχος πολιορκῶν .
τότε τοίνυν μὴν μὲν ἦν μαιμακτηριών ·
πολλῶν δὲ λόγων καὶ θορύβου γιγνομένου παρ ὑμῖν ἐψηφίσασθε τετταράκοντα τριήρεις καθέλκειν καὶ τοὺς μέχρι πέντε καὶ τετταράκοντ ἐτῶν αὐτοὺς ἐμβαίνειν καὶ τάλανθ ἑξήκοντ εἰσφέρειν .
καὶ μετὰ ταῦτα διελθόντος τοῦ ἐνιαυτοῦ τούτου ἑκατομβαιών , μεταγειτνιών , βοηδρομιών 0 ·
τούτου τοῦ μηνὸς μόγις μετὰ τὰ μυστήρια δέκα ναῦς ἀπεστείλατ ἔχοντα κενὰς Χαρίδημον καὶ πέντε τάλαντ ἀργυρίου 0 .
ὡς γὰρ ἠγγέλθη Φίλιππος ἀσθενῶν ἢ τεθνεώς  ἦλθε γὰρ ἀμφότερα  , οὐκέτι καιρὸν οὐδένα τοῦ βοηθεῖν νομίσαντες ἀφεῖτ , ὦ ἄνδρες Ἀθηναῖοι , τὸν ἀπόστολον .
ἦν δ οὗτος ὁ καιρὸς αὐτός ·
εἰ γὰρ τότ ἐκεῖσ ἐβοηθήσαμεν , ὥσπερ ἐψηφισάμεθα , προθύμως , οὐκ ἂν ἠνώχλει νῦν ἡμῖν ὁ Φίλιππος σωθείς .
τὰ μὲν δὴ τότε πραχθέντ οὐκ ἂν ἄλλως ἔχοι ·
νῦν δ ἑτέρου πολέμου καιρὸς ἥκει τις , δι ὃν καὶ περὶ τούτων ἐμνήσθην , ἵνα μὴ τ αὐτὰ πάθητε .
τί δὴ χρησόμεθ , ὦ ἄνδρες Ἀθηναῖοι , τούτῳ 0 ;
εἰ γὰρ μὴ βοηθήσετε παντὶ σθένει κατὰ τὸ δυνατόν , θεάσασθ ὃν τρόπον ὑμεῖς ἐστρατηγηκότες πάντ ἔσεσθ ὑπὲρ Φιλίππου .
ὑπῆρχον Ὀλύνθιοι δύναμίν τινα κεκτημένοι , καὶ διέκειθ οὕτω τὰ πράγματα ·
οὔ τε Φίλιππος ἐθάρρει τούτους οὔ θ οὗτοι Φίλιππον 0 .
ἐπράξαμεν ἡμεῖς κ ἀκεῖνοι πρὸς ἡμᾶς εἰρήνην ·
ἦν τοῦθ ὥσπερ ἐμπόδισμά τι τῷ Φιλίππῳ καὶ δυσχερές , πόλιν μεγάλην ἐφορμεῖν τοῖς ἑαυτοῦ καιροῖς διηλλαγμένην πρὸς ἡμᾶς .
ἐκπολεμῶσαι δεῖν ᾠόμεθα τοὺς ἀνθρώπους ἐκ παντὸς τρόπου , καὶ ὃ πάντες ἐθρύλουν , πέπρακται νυνὶ τοῦθ ὁπωσδήποτε .
τί οὖν ὑπόλοιπον , ὦ ἄνδρες Ἀθηναῖοι , πλὴν βοηθεῖν ἐρρωμένως καὶ προθύμως 0 ;
ἐγὼ μὲν οὐχ ὁρῶ ·
χωρὶς γὰρ τῆς περιστάσης ἂν ἡμᾶς αἰσχύνης , εἰ καθυφείμεθά τι τῶν πραγμάτων , οὐ δὲ τὸν φόβον , ὦ ἄνδρες Ἀθηναῖοι , μικρὸν ὁρῶ τὸν τῶν μετὰ ταῦτα , ἐχόντων μὲν ὡς ἔχουσι Θηβαίων ἡμῖν , ἀπειρηκότων δὲ χρήμασι Φωκέων , μηδενὸς δ ἐμποδὼν ὄντος Φιλίππῳ τὰ παρόντα καταστρεψαμένῳ πρὸς ταῦτ ἐπικλῖναι τὰ πράγματα .
ἀλλὰ μὴν εἴ τις ὑμῶν εἰς τοῦτ ἀναβάλλεται ποιήσειν τὰ δέοντα , ἰδεῖν ἐγγύθεν βούλεται τὰ δεινά , ἐξὸν ἀκούειν ἄλλοθι γιγνόμενα , καὶ βοηθοὺς ἑαυτῷ ζητεῖν , ἐξὸν νῦν ἑτέροις αὐτὸν βοηθεῖν ·
ὅτι γὰρ εἰς τοῦτο περιστήσεται τὰ πράγματα , ἐὰν τὰ παρόντα προώμεθα , σχεδὸν ἴσμεν ἅπαντες δήπου .
ἀλλ ὅτι μὲν δὴ δεῖ βοηθεῖν , εἴποι τις ἄν , πάντες ἐγνώκαμεν , καὶ βοηθήσομεν ·
τὸ δ ὅπως , τοῦτο λέγε .
μὴ τοίνυν , ὦ ἄνδρες Ἀθηναῖοι , θαυμάσητε , ἂν παράδοξον εἴπω τι τοῖς πολλοῖς .
νομοθέτας καθίσατε .
ἐν δὲ τούτοις τοῖς νομοθέταις μὴ θῆσθε νόμον μηδένα  εἰσὶ γὰρ ὑμῖν ἱκανοί  , ἀλλὰ τοὺς εἰς τὸ παρὸν βλάπτοντας ὑμᾶς λύσατε .
λέγω τοὺς περὶ τῶν θεωρικῶν , σαφῶς οὑτωσί , καὶ τοὺς περὶ τῶν στρατευομένων ἐνίους , ὧν οἱ μὲν τὰ στρατιωτικὰ τοῖς οἴκοι μένουσι διανέμουσι θεωρικά , οἱ δὲ τοὺς ἀτακτοῦντας ἀθῴους καθιστᾶσιν , εἶτα καὶ τοὺς τὰ δέοντα ποιεῖν βουλομένους ἀθυμοτέρους ποιοῦσιν .
ἐπειδὰν δὲ ταῦτα λύσητε καὶ τὴν τοῦ τὰ βέλτιστα λέγειν ὁδὸν παράσχητ ἀσφαλῆ , τηνικαῦτα τὸν γράψονθ ἃ πάντες ἴσθ ὅτι συμφέρει ζητεῖτε .
πρὶν δὲ ταῦτα πρᾶξαι , μὴ σκοπεῖτε τίς εἰπὼν τὰ βέλτισθ ὑπὲρ ὑμῶν ὑφ ὑμῶν ἀπολέσθαι βουλήσεται ·
οὐ γὰρ εὑρήσετε , ἄλλως τε καὶ τούτου μόνου περιγίγνεσθαι μέλλοντος , παθεῖν ἀδίκως τι κακὸν τὸν ταῦτ εἰπόντα καὶ γράψαντα , μηδὲν δ ὠφελῆσαι τὰ πράγματα , ἀλλὰ καὶ εἰς τὸ λοιπὸν μᾶλλον ἔτ ἢ νῦν τὸ τὰ βέλτιστα λέγειν φοβερώτερον ποιῆσαι 0 .
καὶ λύειν γ , ὦ ἄνδρες Ἀθηναῖοι , τοὺς νόμους δεῖ τούτους τοὺς αὐτοὺς ἀξιοῦν οἵπερ καὶ τεθήκασιν 0 ·
οὐ γάρ ἐστι δίκαιον , τὴν μὲν χάριν , ἣ πᾶσαν ἔβλαπτε τὴν πόλιν , τοῖς τότε θεῖσιν ὑπάρχειν , τὴν δ ἀπέχθειαν , δι ἧς ἂν ἅπαντες ἄμεινον πράξαιμεν , τῷ νῦν τὰ βέλτιστ εἰπόντι ζημίαν γενέσθαι 0 .
πρὶν δὲ ταῦτ εὐτρεπίσαι , μηδαμῶς , ὦ ἄνδρες Ἀθηναῖοι , μηδέν ἀξιοῦτε τηλικοῦτον εἶναι παρ ὑμῖν ὥστε τοὺς νόμους τούτους παραβάντα μὴ δοῦναι δίκην , μη δ οὕτως ἀνόητον ὥστ εἰς προῦπτον κακὸν αὑτὸν ἐμβαλεῖν .
οὐ μὴν οὐ δ ἐκεῖνό γ ὑμᾶς ἀγνοεῖν δεῖ , ὦ ἄνδρες Ἀθηναῖοι , ὅτι ψήφισμ οὐδενὸς ἄξιόν ἐστιν , ἂν μὴ προσγένηται τὸ ποιεῖν ἐθέλειν τά γε δόξαντα προθύμως .
εἰ γὰρ αὐτάρκη τὰ ψηφίσματ ἦν ἢ ὑμᾶς ἀναγκάζειν ἃ προσήκει πράττειν ἢ περὶ ὧν γραφείη διαπράξασθαι , οὔ τ ἂν ὑμεῖς πολλὰ ψηφιζόμενοι μικρά , μᾶλλον δ οὐδὲν ἐπράττετε τούτων , οὔ τε Φίλιππος τοσοῦτον ὑβρίκει χρόνον ·
πάλαι γὰρ ἂν εἵνεκά γε ψηφισμάτων ἐδεδώκει δίκην .
ἀλλ οὐχ οὕτω ταῦτ ἔχει ·
τὸ γὰρ πράττειν τοῦ λέγειν καὶ χειροτονεῖν ὕστερον ὂν τῇ τάξει , πρότερον τῇ δυνάμει καὶ κρεῖττόν ἐστιν .
τοῦτ οὖν δεῖ προσεῖναι , τὰ δ ἄλλ ὑπάρχει ·
καὶ γὰρ εἰπεῖν τὰ δέοντα παρ ὑμῖν εἰσιν , ὦ ἄνδρες Ἀθηναῖοι , δυνάμενοι , καὶ γνῶναι πάντων ὑμεῖς ὀξύτατοι τὰ ῥηθέντα , καὶ πρᾶξαι δὲ δυνήσεσθε νῦν , ἐὰν ὀρθῶς ποιῆτε .
τίνα γὰρ χρόνον ἢ τίνα καιρόν , ὦ ἄνδρες Ἀθηναῖοι , τοῦ παρόντος βελτίω ζητεῖτε ;
ἢ πόθ ἃ δεῖ πράξετ , εἰ μὴ νῦν 0 ;
οὐχ ἅπαντα μὲν ἡμῶν προείληφε τὰ χωρί ἅνθρωπος , εἰ δὲ καὶ ταύτης κύριος τῆς χώρας γενήσεται , πάντων αἴσχιστα πεισόμεθα ;
οὐχ οὕς , εἰ πολεμήσαιεν , ἑτοίμως σώσειν ὑπισχνούμεθα , οὗτοι νῦν πολεμοῦσιν ;
οὐκ ἐχθρός 0 ;
οὐκ ἔχων τὰ ἡμέτερα 0 ;
οὐ βάρβαρος 0 ;
οὐχ ὅ τι ἂν εἴποι τις ;
ἀλλὰ πρὸς θεῶν πάντ ἐάσαντες καὶ μόνον οὐχὶ συγκατασκευάσαντες αὐτῷ , τότε τοὺς αἰτίους οἵτινες τούτων ζητήσομεν 0 ;
οὐ γὰρ αὐτοί γ αἴτιοι φήσομεν εἶναι , σαφῶς οἶδα τοῦτ ἐγώ .
οὐ δὲ γὰρ ἐν τοῖς τοῦ πολέμου κινδύνοις τῶν φυγόντων οὐδεὶς ἑαυτοῦ κατηγορεῖ , ἀλλὰ τοῦ στρατηγοῦ καὶ τῶν πλησίον καὶ πάντων μᾶλλον , ἥττηνται δ ὅμως διὰ πάντας τοὺς φυγόντας δήπου ·
μένειν γὰρ ἐξῆν τῷ κατηγοροῦντι τῶν ἄλλων , εἰ δὲ τοῦτ ἐποίει ἕκαστος , ἐνίκων ἄν .
καὶ νῦν , οὐ λέγει τις τὰ βέλτιστα ·
ἀναστὰς ἄλλος εἰπάτω , μὴ τοῦτον αἰτιάσθω .
ἕτερος λέγει τις βελτίω ·
ταῦτα ποιεῖτ ἀγαθῇ τύχῃ 0 .
ἀλλ οὐχ ἡδέα ταῦτα 0 ·
οὐκέτι τοῦθ ὁ λέγων ἀδικεῖ  πλὴν εἰ δέον εὔξασθαι παραλείπει .
εὔξασθαι μὲν γάρ , ὦ ἄνδρες Ἀθηναῖοι , ῥᾴδιον , εἰς τ αὐτὸ πάνθ ὅσα βούλεταί τις ἁθροίσαντ ἐν ὀλίγῳ 0 ·
ἑλέσθαι δ , ὅταν περὶ πραγμάτων προτεθῇ σκοπεῖν , οὐκέθ ὁμοίως εὔπορον , ἀλλὰ δεῖ τὰ βέλτιστ ἀντὶ τῶν ἡδέων , ἂν μὴ συναμφότερ ἐξῇ , λαμβάνειν 0 .
εἰ δέ τις ἡμῖν ἔχει καὶ τὰ θεωρικὰ ἐᾶν καὶ πόρους ἑτέρους λέγειν στρατιωτικούς , οὐχ οὗτος κρείττων 0 ;
εἴποι τις ἄν .
φήμ ἔγωγε , εἴπερ ἔστιν , ὦ ἄνδρες Ἀθηναῖοι ·
ἀλλὰ θαυμάζω εἴ τῴ ποτ ἀνθρώπων ἢ γέγονεν ἢ γενήσεται , ἂν τὰ παρόντ ἀναλώσῃ πρὸς ἃ μὴ δεῖ , τῶν ἀπόντων εὐπορῆσαι πρὸς ἃ δεῖ 0 .
ἀλλ , οἶμαι , μέγα τοῖς τοιούτοις ὑπάρχει λόγοις ἡ παρ ἑκάστου βούλησις , διόπερ ῥᾷστον ἁπάντων ἐστὶν αὑτὸν ἐξαπατῆσαι ·
ὃ γὰρ βούλεται , τοῦθ ἕκαστος καὶ οἴεται , τὰ δὲ πράγματα πολλάκις οὐχ οὕτω πέφυκεν .
ὁρᾶτ οὖν , ὦ ἄνδρες Ἀθηναῖοι , ταῦθ οὕτως , ὅπως καὶ τὰ πράγματ ἐνδέχεται καὶ δυνήσεσθ ἐξιέναι καὶ μισθὸν ἕξετε .
οὔ τοι σωφρόνων οὐ δὲ γενναίων ἐστὶν ἀνθρώπων , ἐλλείποντάς τι δι ἔνδειαν χρημάτων τῶν τοῦ πολέμου εὐχερῶς τὰ τοιαῦτ ὀνείδη φέρειν , οὐ δ ἐπὶ μὲν Κορινθίους καὶ Μεγαρέας ἁρπάσαντας τὰ ὅπλα πορεύεσθαι , Φίλιππον δ ἐᾶν πόλεις Ἑλληνίδας ἀνδραποδίζεσθαι δι ἀπορίαν ἐφοδίων τοῖς στρατευομένοις 0 .
καὶ ταῦτ οὐχ ἵν ἀπέχθωμαί τισιν ὑμῶν , τὴν ἄλλως προῄρημαι λέγειν ·
οὐ γὰρ οὕτως ἄφρων οὐ δ ἀτυχής εἰμ ἐγὼ ὥστ ἀπεχθάνεσθαι βούλεσθαι μηδὲν ὠφελεῖν νομίζων 0 ·
ἀλλὰ δικαίου πολίτου κρίνω τὴν τῶν πραγμάτων σωτηρίαν ἀντὶ τῆς ἐν τῷ λέγειν χάριτος αἱρεῖσθαι .
καὶ γὰρ τοὺς ἐπὶ τῶν προγόνων ἡμῶν λέγοντας ἀκούω , ὥσπερ ἴσως καὶ ὑμεῖς , οὓς ἐπαινοῦσι μὲν οἱ παριόντες ἅπαντες , μιμοῦνται δ οὐ πάνυ , τούτῳ τῷ ἔθει καὶ τῷ τρόπῳ τῆς πολιτείας χρῆσθαι , τὸν Ἀριστείδην ἐκεῖνον , τὸν Νικίαν , τὸν ὁμώνυμον ἐμαυτῷ , τὸν Περικλέα 0 .
ἐξ οὗ δ οἱ διερωτῶντες ὑμᾶς οὗτοι πεφήνασι ῥήτορες τί βούλεσθε ;
τί γράψω ;
τί ὑμῖν χαρίσωμαι ;
προπέποται τῆς παραυτίκα χάριτος τὰ τῆς πόλεως πράγματα , καὶ τοιαυτὶ συμβαίνει , καὶ τὰ μὲν τούτων πάντα καλῶς ἔχει , τὰ δ ὑμέτερ αἰσχρῶς 0 .
καίτοι σκέψασθ , ὦ ἄνδρες Ἀθηναῖοι , ἅ τις ἂν κεφάλαι εἰπεῖν ἔχοι τῶν τ ἐπὶ τῶν προγόνων ἔργων καὶ τῶν ἐφ ὑμῶν .
ἔσται δὲ βραχὺς καὶ γνώριμος ὑμῖν ὁ λόγος ·
οὐ γὰρ ἀλλοτρίοις ὑμῖν χρωμένοις παραδείγμασιν , ἀλλ οἰκείοις , ὦ ἄνδρες Ἀθηναῖοι , εὐδαίμοσιν ἔξεστι γενέσθαι .
ἐκεῖνοι τοίνυν , οἷς οὐκ ἐχαρίζονθ οἱ λέγοντες οὐ δ ἐφίλουν αὐτοὺς ὥσπερ ὑμᾶς οὗτοι νῦν , πέντε μὲν καὶ τετταράκοντ ἔτη τῶν Ἑλλήνων ἦρξαν ἑκόντων , πλείω δ ἢ μύρια τάλαντ εἰς τὴν ἀκρόπολιν ἀνήγαγον , ὑπήκουε δ ὁ ταύτην τὴν χώραν ἔχων αὐτοῖς βασιλεύς , ὥσπερ ἐστὶ προσῆκον βάρβαρον Ἕλλησι , πολλὰ δὲ καὶ καλὰ καὶ πεζῇ καὶ ναυμαχοῦντες ἔστησαν τρόπαι αὐτοὶ στρατευόμενοι , μόνοι δ ἀνθρώπων κρείττω τὴν ἐπὶ τοῖς ἔργοις δόξαν τῶν φθονούντων κατέλιπον 0 .
ἐπὶ μὲν δὴ τῶν Ἑλληνικῶν ἦσαν τοιοῦτοι ·
ἐν δὲ τοῖς κατὰ τὴν πόλιν αὐτὴν θεάσασθ ὁποῖοι , ἔν τε τοῖς κοινοῖς κ ἀν τοῖς ἰδίοις 0 1 .
δημοσίᾳ μὲν τοίνυν οἰκοδομήματα καὶ κάλλη τοιαῦτα καὶ τοσαῦτα κατεσκεύασαν ἡμῖν ἱερῶν καὶ τῶν ἐν τούτοις ἀναθημάτων , ὥστε μηδενὶ τῶν ἐπιγιγνομένων ὑπερβολὴν λελεῖφθαι ·
ἰδίᾳ δ οὕτω σώφρονες ἦσαν καὶ σφόδρ ἐν τῷ τῆς πολιτείας ἤθει μένοντες , ὥστε τὴν Ἀριστείδου καὶ τὴν Μιλτιάδου καὶ τῶν τότε λαμπρῶν οἰκίαν εἴ τις ἄρ οἶδεν ὑμῶν ὁποία ποτ ἐστίν , ὁρᾷ τῆς τοῦ γείτονος οὐδὲν σεμνοτέραν οὖσαν ·
οὐ γὰρ εἰς περιουσίαν ἐπράττετ αὐτοῖς τὰ τῆς πόλεως , ἀλλὰ τὸ κοινὸν αὔξειν ἕκαστος ᾤετο δεῖν .
ἐκ δὲ τοῦ τὰ μὲν Ἑλληνικὰ πιστῶς , τὰ δὲ πρὸς τοὺς θεοὺς εὐσεβῶς , τὰ δ ἐν αὑτοῖς ἴσως διοικεῖν μεγάλην εἰκότως ἐκτήσαντ εὐδαιμονίαν 0 1 .
τότε μὲν δὴ τοῦτον τὸν τρόπον εἶχε τὰ πράγματ ἐκείνοις , χρωμένοις οἷς εἶπον προστάταις ·
νυνὶ δὲ πῶς ἡμῖν ὑπὸ τῶν χρηστῶν τούτων τὰ πράγματ ἔχει ;
ἆρά γ ὁμοίως ἢ παραπλησίως 0 ;
οἷς  τὰ μὲν ἄλλα σιωπῶ , πόλλ ἂν ἔχων εἰπεῖν , ἀλλ ὅσης ἅπαντες ὁρᾶτ ἐρημίας ἐπειλημμένοι , Λακεδαιμονίων μὲν ἀπολωλότων , Θηβαίων δ ἀσχόλων ὄντων , τῶν δ ἄλλων οὐδενὸς ὄντος ἀξιόχρεω περὶ τῶν πρωτείων ἡμῖν ἀντιτάξασθαι , ἐξὸν δ ἡμῖν καὶ τὰ ἡμέτερ αὐτῶν ἀσφαλῶς ἔχειν καὶ τὰ τῶν ἄλλων δίκαια βραβεύειν , ἀπεστερήμεθα μὲν χώρας οἰκείας , πλείω δ ἢ χίλια καὶ πεντακόσια τάλαντ ἀνηλώκαμεν εἰς οὐδὲν δέον , οὓς δ ἐν τῷ πολέμῳ συμμάχους ἐκτησάμεθα , εἰρήνης οὔσης ἀπολωλέκασιν οὗτοι , ἐχθρὸν δ ἐφ ἡμᾶς αὐτοὺς τηλικοῦτον ἠσκήκαμεν .
ἢ φρασάτω τις ἐμοὶ παρελθών , πόθεν ἄλλοθεν ἰσχυρὸς γέγονεν ἢ παρ ἡμῶν αὐτῶν Φίλιππος 0 .
ἀλλ , ὦ τᾶν , εἰ ταῦτα φαύλως , τά γ ἐν αὐτῇ τῇ πόλει νῦν ἄμεινον ἔχει 0 .
καὶ τί ἂν εἰπεῖν τις ἔχοι ;
τὰς ἐπάλξεις ἃς κονιῶμεν , καὶ τὰς ὁδοὺς ἃς ἐπισκευάζομεν , καὶ κρήνας , καὶ λήρους 0 ;
ἀποβλέψατε δὴ πρὸς τοὺς ταῦτα πολιτευομένους , ὧν οἱ μὲν ἐκ πτωχῶν πλούσιοι γεγόνασιν , οἱ δ ἐξ ἀδόξων ἔντιμοι , ἔνιοι δὲ τὰς ἰδίας οἰκίας τῶν δημοσίων οἰκοδομημάτων σεμνοτέρας εἰσὶ κατεσκευασμένοι , ὅσῳ δὲ τὰ τῆς πόλεως ἐλάττω γέγονεν , τοσούτῳ τὰ τούτων ηὔξηται 0 .
τί δὴ τὸ πάντων αἴτιον τούτων , καὶ τί δή ποθ ἅπαντ εἶχε καλῶς τότε , καὶ νῦν οὐκ ὀρθῶς 0 1 ;
ὅτι τότε μὲν πράττειν καὶ στρατεύεσθαι τολμῶν αὐτὸς ὁ δῆμος δεσπότης τῶν πολιτευομένων ἦν καὶ κύριος αὐτὸς ἁπάντων τῶν ἀγαθῶν , καὶ ἀγαπητὸν ἦν παρὰ τοῦ δήμου τῶν ἄλλων ἑκάστῳ καὶ τιμῆς καὶ ἀρχῆς καὶ ἀγαθοῦ τινος μεταλαβεῖν ·
νῦν δὲ τ οὐναντίον κύριοι μὲν οἱ πολιτευόμενοι τῶν ἀγαθῶν , καὶ διὰ τούτων ἅπαντα πράττεται , ὑμεῖς δ ὁ δῆμος , ἐκνενευρισμένοι καὶ περιῃρημένοι χρήματα , συμμάχους , ἐν ὑπηρέτου καὶ προσθήκης μέρει γεγένησθε , ἀγαπῶντες ἐὰν μεταδιδῶσι θεωρικῶν ὑμῖν ἢ Βοηδρόμια πέμψωσιν οὗτοι , καὶ τὸ πάντων ἀνδρειότατον , τῶν ὑμετέρων αὐτῶν χάριν προσοφείλετε 0 .
οἱ δ ἐν αὐτῇ τῇ πόλει καθείρξαντες ὑμᾶς ἐπάγουσ ἐπὶ ταῦτα καὶ τιθασεύουσι χειροήθεις αὑτοῖς ποιοῦντες .
ἔστι δ οὐδέποτ , οἶμαι , μέγα καὶ νεανικὸν φρόνημα λαβεῖν μικρὰ καὶ φαῦλα πράττοντας ·
ὁποῖ ἄττα γὰρ ἂν τ ἀπιτηδεύματα τῶν ἀνθρώπων ᾖ , τοιοῦτον ἀνάγκη καὶ τὸ φρόνημ ἔχειν 0 .
ταῦτα μὰ τὴν Δήμητρ οὐκ ἂν θαυμάσαιμ εἰ μείζων εἰπόντι ἐμοὶ γένοιτο παρ ὑμῶν βλάβη τῶν πεποιηκότων αὐτὰ γενέσθαι ·
οὐ δὲ γὰρ παρρησία περὶ πάντων ἀεὶ παρ ὑμῖν ἐστιν , ἀλλ ἔγωγ ὅτι καὶ νῦν γέγονεν θαυμάζω .
ἐὰν οὖν ἀλλὰ νῦν γ ἔτι ἀπαλλαγέντες τούτων τῶν ἐθῶν ἐθελήσητε στρατεύεσθαί τε καὶ πράττειν ἀξίως ὑμῶν αὐτῶν , καὶ ταῖς περιουσίαις ταῖς οἴκοι ταύταις ἀφορμαῖς ἐπὶ τὰ ἔξω τῶν ἀγαθῶν χρῆσθαι , ἴσως ἄν , ἴσως , ὦ ἄνδρες Ἀθηναῖοι , τέλειόν τι καὶ μέγα κτήσαισθ ἀγαθὸν καὶ τῶν τοιούτων λημμάτων ἀπαλλαγείητε , ἃ τοῖς παρὰ τῶν ἰατρῶν σιτίοις ἔοικε .
καὶ γὰρ ἐκεῖν οὔ τ ἰσχὺν ἐντίθησιν οὔ τ ἀποθνῄσκειν ἐᾷ ·
καὶ ταῦθ ἃ νέμεσθε νῦν ὑμεῖς , οὔ τε τοσαῦτ ἐστὶν ὥστ ὠφέλειαν ἔχειν τινὰ διαρκῆ , οὔ τ ἀπογνόντας ἄλλο τι πράττειν ἐᾷ , ἀλλ ἔστι ταῦτα τὴν ἑκάστου ῥᾳθυμίαν ὑμῶν ἐπαυξάνοντα .
οὐκοῦν σὺ μισθοφορὰν λέγεις ;
φήσει τις .
καὶ παραχρῆμά γε τὴν αὐτὴν σύνταξιν ἁπάντων , ὦ ἄνδρες Ἀθηναῖοι , ἵνα τῶν κοινῶν ἕκαστος τὸ μέρος λαμβάνων , ὅτου δέοιθ ἡ πόλις , τοῦθ ὑπάρχοι 0 .
ἔξεστιν ἄγειν ἡσυχίαν ·
οἴκοι μένων βελτίων , τοῦ δι ἔνδειαν ἀνάγκῃ τι ποιεῖν αἰσχρὸν ἀπηλλαγμένος 0 .
συμβαίνει τι τοιοῦτον οἷον καὶ τὰ νῦν 0 ·
στρατιώτης αὐτὸς ὑπάρχων ἀπὸ τῶν αὐτῶν τούτων λημμάτων , ὥσπερ ἐστὶ δίκαιον ὑπὲρ τῆς πατρίδος 0 .
ἔστι τις ἔξω τῆς ἡλικίας ὑμῶν ·
ὅσ οὗτος ἀτάκτως νῦν λαμβάνων οὐκ ὠφελεῖ , ταῦτ ἐν ἴσῃ τάξει λαμβάνων πάντ ἐφορῶν καὶ διοικῶν ἃ χρὴ πράττεσθαι .
ὅλως δ οὔ τ ἀφελὼν οὔ τε προσθείς , πλὴν μικρῶν , τὴν ἀταξίαν ἀνελὼν εἰς τάξιν ἤγαγον τὴν πόλιν , τὴν αὐτὴν τοῦ λαβεῖν , τοῦ στρατεύεσθαι , τοῦ δικάζειν , τοῦ ποιεῖν τοῦθ ὅ τι καθ ἡλικίαν ἕκαστος ἔχοι καὶ ὅτου καιρὸς εἴη , τάξιν ποιήσας .
οὐκ ἔστιν ὅπου μηδὲν ἐγὼ ποιοῦσι τὰ τῶν ποιούντων εἶπον ὡς δεῖ νέμειν , οὐ δ αὐτοὺς μὲν ἀργεῖν καὶ σχολάζειν καὶ ἀπορεῖν , ὅτι δ οἱ τοῦ δεῖνος νικῶσι ξένοι , ταῦτα πυνθάνεσθαι ·
ταῦτα γὰρ νυνὶ γίγνεται .
καὶ οὐχὶ μέμφομαι τὸν ποιοῦντά τι τῶν δεόντων ὑπὲρ ὑμῶν , ἀλλὰ καὶ ὑμᾶς ὑπὲρ ὑμῶν αὐτῶν ἀξιῶ πράττειν ταῦτ ἐφ οἷς ἑτέρους τιμᾶτε , καὶ μὴ παραχωρεῖν , ὦ ἄνδρες Ἀθηναῖοι , τῆς τάξεως , ἣν ὑμῖν οἱ πρόγονοι τῆς ἀρετῆς μετὰ πολλῶν καὶ καλῶν κινδύνων κτησάμενοι κατέλιπον .
σχεδὸν εἴρηχ ἃ νομίζω συμφέρειν 0 ·
ὑμεῖς δ ἕλοισθ ὅ τι καὶ τῇ πόλει καὶ ἅπασι συνοίσειν ὑμῖν μέλλει .
εἰ μὲν περὶ καινοῦ τινος πράγματος προυτίθετ , ὦ ἄνδρες Ἀθηναῖοι , λέγειν , ἐπισχὼν ἂν ἕως οἱ πλεῖστοι τῶν εἰωθότων γνώμην ἀπεφήναντο , εἰ μὲν ἤρεσκέ τί μοι τῶν ὑπὸ τούτων ῥηθέντων , ἡσυχίαν ἂν ἦγον , εἰ δὲ μή , τότ ἂν κ αὐτὸς ἐπειρώμην ἃ γιγνώσκω λέγειν 0 ·
ἐπειδὴ δ ὑπὲρ ὧν πολλάκις εἰρήκασιν οὗτοι πρότερον συμβαίνει καὶ νυνὶ σκοπεῖν , ἡγοῦμαι καὶ πρῶτος ἀναστὰς εἰκότως ἂν συγγνώμης τυγχάνειν .
εἰ γὰρ ἐκ τοῦ παρεληλυθότος χρόνου τὰ δέονθ οὗτοι συνεβούλευσαν , οὐδὲν ἂν ὑμᾶς νῦν ἔδει βουλεύεσθαι .
πρῶτον μὲν οὖν οὐκ ἀθυμητέον , ὦ ἄνδρες Ἀθηναῖοι , τοῖς παροῦσι πράγμασιν , οὐ δ εἰ πάνυ φαύλως ἔχειν δοκεῖ .
ὃ γάρ ἐστι χείριστον αὐτῶν ἐκ τοῦ παρεληλυθότος χρόνου , τοῦτο πρὸς τὰ μέλλοντα βέλτιστον ὑπάρχει .
ὅτι οὐδέν , ὦ ἄνδρες Ἀθηναῖοι , τῶν δεόντων ποιούντων ὑμῶν κακῶς τὰ πράγματ ἔχει 0 ·
ἐπεί τοι , εἰ πάνθ ἃ προσῆκε πραττόντων οὕτως εἶχεν , οὐ δ ἂν ἐλπὶς ἦν αὐτὰ βελτίω γενέσθαι 0 .
ἔπειτ ἐνθυμητέον καὶ παρ ἄλλων ἀκούουσι καὶ τοῖς εἰδόσιν αὐτοῖς ἀναμιμνῃσκομένοις , ἡλίκην ποτ ἐχόντων δύναμιν Λακεδαιμονίων , ἐξ οὗ χρόνος οὐ πολύς , ὡς καλῶς καὶ προσηκόντως οὐδὲν ἀνάξιον ὑμεῖς ἐπράξατε τῆς πόλεως , ἀλλ ὑπεμείναθ ὑπὲρ τῶν δικαίων τὸν πρὸς ἐκείνους πόλεμον 0 .
τίνος οὖν εἵνεκα ταῦτα λέγω ;
ἵν ἴδητ , ὦ ἄνδρες Ἀθηναῖοι , καὶ θεάσησθε , ὅτι οὐδὲν οὔ τε φυλαττομένοις ὑμῖν ἐστιν φοβερόν , οὔ τ , ἂν ὀλιγωρῆτε , τοιοῦτον οἷον ἂν ὑμεῖς βούλοισθε , παραδείγμασι χρώμενοι τῇ τότε ῥώμῃ τῶν Λακεδαιμονίων , ἧς ἐκρατεῖτ ἐκ τοῦ προσέχειν τοῖς πράγμασι τὸν νοῦν , καὶ τῇ νῦν ὕβρει τούτου , δι ἣν ταραττόμεθ ἐκ τοῦ μηδὲν φροντίζειν ὧν ἐχρῆν 0 .
εἰ δέ τις ὑμῶν , ὦ ἄνδρες Ἀθηναῖοι , δυσπολέμητον οἴεται τὸν Φίλιππον εἶναι , σκοπῶν τό τε πλῆθος τῆς ὑπαρχούσης αὐτῷ δυνάμεως καὶ τὸ τὰ χωρία πάντ ἀπολωλέναι τῇ πόλει , ὀρθῶς μὲν οἴεται , λογισάσθω μέντοι τοῦθ , ὅτι εἴχομέν ποθ ἡμεῖς , ὦ ἄνδρες Ἀθηναῖοι , Πύδναν καὶ Ποτείδαιαν καὶ Μεθώνην καὶ πάντα τὸν τόπον τοῦτον οἰκεῖον κύκλῳ , καὶ πολλὰ τῶν μετ ἐκείνου νῦν ὄντων ἐθνῶν αὐτονομούμενα κ ἀλεύθερ κ ἀλεύθερ ὑπῆρχε , καὶ μᾶλλον ἡμῖν ἐβούλετ ἔχειν οἰκείως ἢ κείνῳ 0 .
εἰ τοίνυν ὁ Φίλιππος τότε ταύτην ἔσχε τὴν γνώμην , ὡς χαλεπὸν πολεμεῖν ἐστιν Ἀθηναίοις ἔχουσι τοσαῦτ ἐπιτειχίσματα τῆς αὑτοῦ χώρας ἔρημον ὄντα συμμάχων , οὐδὲν ἂν ὧν νυνὶ πεποίηκεν ἔπραξεν οὐ δὲ τοσαύτην ἐκτήσατ ἂν δύναμιν .
ἀλλ εἶδεν , ὦ ἄνδρες Ἀθηναῖοι , τοῦτο καλῶς ἐκεῖνος , ὅτι ταῦτα μέν ἐστιν ἅπαντα τὰ χωρί ἆθλα τοῦ πολέμου κείμεν ἐν μέσῳ , φύσει δ ὑπάρχει τοῖς παροῦσι τὰ τῶν ἀπόντων , καὶ τοῖς ἐθέλουσι πονεῖν καὶ κινδυνεύειν τὰ τῶν ἀμελούντων 0 .
καὶ γάρ τοι ταύτῃ χρησάμενος τῇ γνώμῃ πάντα κατέστραπται καὶ ἔχει , τὰ μὲν ὡς ἂν ἑλών τις ἔχοι πολέμῳ , τὰ δὲ σύμμαχα καὶ φίλα ποιησάμενος ·
καὶ γὰρ συμμαχεῖν καὶ προσέχειν τὸν νοῦν τούτοις ἐθέλουσιν ἅπαντες , οὓς ἂν ὁρῶσι παρεσκευασμένους καὶ πράττειν ἐθέλοντας ἃ χρή .
ἂν τοίνυν , ὦ ἄνδρες Ἀθηναῖοι , καὶ ὑμεῖς ἐπὶ τῆς τοιαύτης ἐθελήσητε γενέσθαι γνώμης νῦν , ἐπειδήπερ οὐ πρότερον , καὶ ἕκαστος ὑμῶν , οὗ δεῖ καὶ δύναιτ ἂν παρασχεῖν αὑτὸν χρήσιμον τῇ πόλει , πᾶσαν ἀφεὶς τὴν εἰρωνείαν ἕτοιμος πράττειν ὑπάρξῃ , ὁ μὲν χρήματ ἔχων εἰσφέρειν , ὁ δ ἐν ἡλικίᾳ στρατεύεσθαι ,  συνελόντι δ ἁπλῶς ἂν ὑμῶν αὐτῶν ἐθελήσητε γενέσθαι , καὶ παύσησθ αὐτὸς μὲν οὐδὲν ἕκαστος ποιήσειν ἐλπίζων , τὸν δὲ πλησίον πάνθ ὑπὲρ αὐτοῦ πράξειν , καὶ τὰ ὑμέτερ αὐτῶν κομιεῖσθ , ἂν θεὸς θέλῃ , καὶ τὰ κατερρᾳθυμημένα πάλιν ἀναλήψεσθε , κ ἀκεῖνον τιμωρήσεσθε 0 1 2 .
μὴ γὰρ ὡς θεῷ νομίζετ ἐκείνῳ τὰ παρόντα πεπηγέναι πράγματ ἀθάνατα , ἀλλὰ καὶ μισεῖ τις ἐκεῖνον καὶ δέδιεν , ὦ ἄνδρες Ἀθηναῖοι , καὶ φθονεῖ , καὶ τῶν πάνυ νῦν δοκούντων οἰκείως ἔχειν 0 ·
καὶ ἅπανθ ὅσα περ κ ἀν ἄλλοις τισὶν ἀνθρώποις ἔνι , ταῦτα κ ἀν τοῖς μετ ἐκείνου χρὴ νομίζειν ἐνεῖναι .
κατέπτηχε μέντοι πάντα ταῦτα νῦν , οὐκ ἔχοντ ἀποστροφὴν διὰ τὴν ὑμετέραν βραδυτῆτα καὶ ῥᾳθυμίαν ·
ἣν ἀποθέσθαι φημὶ δεῖν ἤδη .
ὁρᾶτε γάρ , ὦ ἄνδρες Ἀθηναῖοι , τὸ πρᾶγμα , οἷ προελήλυθ ἀσελγείας ἅνθρωπος , ὃς οὐ δ αἵρεσιν ὑμῖν δίδωσι τοῦ πράττειν ἢ ἄγειν ἡσυχίαν , ἀλλ ἀπειλεῖ καὶ λόγους ὑπερηφάνους , ὥς φασι , λέγει , καὶ οὐχ οἷός ἐστιν ἔχων ἃ κατέστραπται μένειν ἐπὶ τούτων , ἀλλ ἀεί τι προσπεριβάλλεται καὶ κύκλῳ πανταχῇ μέλλοντας ἡμᾶς καὶ καθημένους περιστοιχίζεται .
πότ οὖν , ὦ ἄνδρες Ἀθηναῖοι , πόθ ἃ χρὴ πράξετε ;
ἐπειδὰν τί γένηται 0 ;
ἐπειδὰν νὴ Δί ἀνάγκη τις ᾖ 0 .
νῦν δὲ τί χρὴ τὰ γιγνόμεν ἡγεῖσθαι ;
ἐγὼ μὲν γὰρ οἴομαι τοῖς ἐλευθέροις μεγίστην ἀνάγκην τὴν ὑπὲρ τῶν πραγμάτων αἰσχύνην εἶναι .
ἢ βούλεσθ , εἰπέ μοι , περιιόντες αὑτῶν πυνθάνεσθαι , λέγεταί τι καινόν ;
γένοιτο γὰρ ἄν τι καινότερον ἢ Μακεδὼν ἀνὴρ Ἀθηναίους καταπολεμῶν καὶ τὰ τῶν Ἑλλήνων διοικῶν 0 ;
τέθνηκε Φίλιππος ;
οὐ μὰ Δί , ἀλλ ἀσθενεῖ 0 .
τί δ ὑμῖν διαφέρει ;
καὶ γὰρ ἂν οὗτός τι πάθῃ , ταχέως ὑμεῖς ἕτερον Φίλιππον ποιήσετε , ἄνπερ οὕτω προσέχητε τοῖς πράγμασι τὸν νοῦν ·
οὐ δὲ γὰρ οὗτος παρὰ τὴν αὑτοῦ ῥώμην τοσοῦτον ἐπηύξηται ὅσον παρὰ τὴν ἡμετέραν ἀμέλειαν 0 .
καίτοι καὶ τοῦτο 0 ·
εἴ τι πάθοι καὶ τὰ τῆς τύχης ἡμῖν , ἥπερ ἀεὶ βέλτιον ἢ ἡμεῖς ἡμῶν αὐτῶν ἐπιμελούμεθα , καὶ τοῦτ ἐξεργάσαιτο , ἴσθ ὅτι πλησίον μὲν ὄντες , ἅπασιν ἂν τοῖς πράγμασιν τεταραγμένοις ἐπιστάντες ὅπως βούλεσθε διοικήσαισθε , ὡς δὲ νῦν ἔχετε , οὐ δὲ διδόντων τῶν καιρῶν Ἀμφίπολιν δέξασθαι δύναισθ ἄν , ἀπηρτημένοι καὶ ταῖς παρασκευαῖς καὶ ταῖς γνώμαις 0 .
ὡς μὲν οὖν δεῖ τὰ προσήκοντα ποιεῖν ἐθέλοντας ὑπάρχειν ἅπαντας ἑτοίμως , ὡς ἐγνωκότων ὑμῶν καὶ πεπεισμένων , παύομαι λέγων ·
τὸν δὲ τρόπον τῆς παρασκευῆς ἣν ἀπαλλάξαι ἂν τῶν τοιούτων πραγμάτων ὑμᾶς οἴομαι , καὶ τὸ πλῆθος ὅσον , καὶ πόρους οὕστινας χρημάτων , καὶ τ ἄλλ ὡς ἄν μοι βέλτιστα καὶ τάχιστα δοκεῖ παρασκευασθῆναι , καὶ δὴ πειράσομαι λέγειν , δεηθεὶς ὑμῶν , ὦ ἄνδρες Ἀθηναῖοι , τοσοῦτον 0 .
ἐπειδὰν ἅπαντ ἀκούσητε κρίνατε , μὴ πρότερον προλαμβάνετε ·
μη δ ἂν ἐξ ἀρχῆς δοκῶ τινι καινὴν παρασκευὴν λέγειν , ἀναβάλλειν με τὰ πράγμαθ ἡγείσθω .
οὐ γὰρ οἱ ταχὺ καὶ τήμερον εἰπόντες μάλιστ εἰς δέον λέγουσιν  οὐ γὰρ ἂν τά γ ἤδη γεγενημένα τῇ νυνὶ βοηθείᾳ κωλῦσαι δυνηθεῖμεν  , ἀλλ ὃς ἂν δείξῃ τίς πορισθεῖσα παρασκευὴ καὶ πόση καὶ πόθεν διαμεῖναι δυνήσεται , ἕως ἂν ἢ διαλυσώμεθα πεισθέντες τὸν πόλεμον ἢ περιγενώμεθα τῶν ἐχθρῶν ·
οὕτω γὰρ οὐκέτι τοῦ λοιποῦ πάσχοιμεν ἂν κακῶς .
οἶμαι τοίνυν ἐγὼ ταῦτα λέγειν ἔχειν , μὴ κωλύων εἴ τις ἄλλος ἐπαγγέλλεταί τι .
ἡ μὲν οὖν ὑπόσχεσις οὕτω μεγάλη , τὸ δὲ πρᾶγμ ἤδη τὸν ἔλεγχον δώσει 0 ·
κριταὶ δ ὑμεῖς ἔσεσθε .
πρῶτον μὲν τοίνυν , ὦ ἄνδρες Ἀθηναῖοι , τριήρεις πεντήκοντα παρασκευάσασθαι φημὶ δεῖν , εἶτ αὐτοὺς οὕτω τὰς γνώμας ἔχειν ὡς , ἐάν τι δέῃ , πλευστέον εἰς ταύτας αὐτοῖς ἐμβᾶσιν .
πρὸς δὲ τούτοις τοῖς ἡμίσεσιν τῶν ἱππέων ἱππαγωγοὺς τριήρεις καὶ πλοῖ ἱκανὰ εὐτρεπίσαι κελεύω .
ταῦτα μὲν οἶμαι δεῖν ὑπάρχειν ἐπὶ τὰς ἐξαίφνης ταύτας ἀπὸ τῆς οἰκείας χώρας αὐτοῦ στρατείας εἰς Πύλας καὶ Χερρόνησον καὶ Ὄλυνθον καὶ ὅποι βούλεται ·
δεῖ γὰρ ἐκείνῳ τοῦτ ἐν τῇ γνώμῃ παραστῆσαι , ὡς ὑμεῖς ἐκ τῆς ἀμελείας ταύτης τῆς ἄγαν , ὥσπερ εἰς Εὔβοιαν καὶ πρότερόν ποτέ φασιν εἰς Ἁλίαρτον καὶ τὰ τελευταῖα πρώην εἰς Πύλας , ἴσως ἂν ὁρμήσαιτε  οὔτοι παντελῶς , οὐ δ εἰ μὴ ποιήσαιτ ἂν τοῦτο , ὡς ἔγωγέ φημι δεῖν , εὐκαταφρόνητόν ἐστιν  ἵν ἢ διὰ τὸν φόβον εἰδὼς εὐτρεπεῖς ὑμᾶς  εἴσεται γὰρ ἀκριβῶς 0 1 2 ·
εἰσὶ γάρ , εἰσὶν οἱ πάντ ἐξαγγέλλοντες ἐκείνῳ παρ ἡμῶν αὐτῶν πλείους τοῦ δέοντος  ἡσυχίαν ἔχῃ , ἢ παριδὼν ταῦτ ἀφύλακτος ληφθῇ , μηδενὸς ὄντος ἐμποδὼν πλεῖν ἐπὶ τὴν ἐκείνου χώραν ὑμῖν , ἂν ἐνδῷ καιρόν .